98/552/EY: Neuvoston päätös, tehty 24 päivänä syyskuuta 1998, komission suorittamasta yhteisön markkinoille pääsyä koskevaan strategiaan liittyvien toimien toteuttamisesta



Virallinen lehti nro L 265 , 30/09/1998 s. 0031 - 0032



NEUVOSTON PÄÄTÖS, tehty 24 päivänä syyskuuta 1998, komission suorittamasta yhteisön markkinoille pääsyä koskevaan strategiaan liittyvien toimien toteuttamisesta (98/552/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen (1), sekä katsoo, että yhteinen kauppapolitiikka olisi puutteellista, jos siihen ei kuuluisi erityistoimia, joilla pyritään yhteisön tasolla poistamaan kaupan esteet, tämän vuoksi markkinoille pääsyä koskevan yhteisön politiikan olisi tuettava yhteisön teollisuuden uusia maailmanlaajuisia kaupallisia mahdollisuuksia, tällaista politiikkaa olisi tuettava erityistoimin, jotta kaupan esteet voitaisiin tunnistaa ja löytää keinot niiden poistamiseksi, ja tämän vuoksi on tarpeen antaa sääntöjä perustavoitteista, joihin komission on määrä pyrkiä, sekä tavoista, joilla nämä tavoitteet saavutetaan, ON PÄÄTTÄNYT SEURAAVAA: 1 artikla 1. Komissio toteuttaa yhteisön markkinoille pääsyä koskevaa ohjelmaa toteuttaessaan seuraavat toimet: - kolmansien maiden markkinoille pääsyn esteiden kartoittaminen ja analysointi, - tietokantojen perustaminen ja kehittäminen sekä kaupan esteitä ja kansainvälistä tai kansallista kauppasääntelyä koskevien tietojen yhteensovittaminen ja levittäminen, - tutkimusten tekeminen erityisesti siitä, miten yhteisön ulkopuoliset maat täyttävät kansainvälisten kauppasopimusten mukaiset tai neuvotteluvalmisteluihin liittyvät velvollisuutensa, - seminaarien ja muiden vastaavanlaisten foorumien järjestäminen yrityksille, kaupan esteiden poistamiseen liittyviä oikeudellisia tai taloudellisia näkökohtia koskevien tutkimusten, tietopakettien, julkaisujen ja esitteiden tuottaminen ja levittäminen. 2. Toteuttaessaan edellä 1 kohdassa tarkoitettuja toimia komissio varmistaa, että kyseisen kohdan mukaiset erityistoimet ovat muiden yhteisön politiikkojen eri näkökohtien kanssa yhteensopivia. 2 artikla Jotta komissio pystyisi toteuttamaan tässä päätöksessä mainitut toimet, sillä on oltava käytettävissä toimien rahoittamista varten tarvittavat varat. Tämän vuoksi komission on sisällytettävä tavanomaisiin talousarviomenettelyihin vuosittain rahoitustarpeitaan koskevat ehdotukset 1 artiklassa eriteltyjä toimia varten. 3 artikla Komissiota avustaa 1 artiklassa tarkoitettujen toimien toteuttamisessa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. Tehty Brysselissä 24 päivänä syyskuuta 1998. Neuvoston puolesta N. MICHALEK Puheenjohtaja (1) EYVL C 316, 25.10.1996, s. 12